recursal/SuperWikiNEXT-32B huggingface dataset:
Συντεταγμένες: 36°51′28″N 42°50′47″E﻿ / ﻿36.85778°N 42.84639°E﻿ / 36.85778; 42.84639

Το **Σιμέλε** ή **Σεμέλ** (κουρδικά: سێمێل‎‎ Sêmêl , αραβικά: سميل‎‎, συριακά: ܣܡܠܐ ) είναι κωμόπολη, που βρίσκεται στην επαρχία Ντοχούκ της περιοχής του Κουρδιστάν στο Ιράκ. Βρίσκεται στον κεντρικό δρόμο που συνδέει το Ιρακινό Κουρδιστάν με τη γειτονική Τουρκία. Βρίσκεται 14 χλμ. δυτικά του Ντοχούκ. 

Τον Ιούλιο του 2018 είχε πληθυσμό 71.557 κατοίκων.

Ετυμολογία
----------

Η λέξη "Sêmêl" μπορεί να προέρχεται από τις κουρδικές λέξεις "sê" και "mil" που σημαίνει «τρεις λόφοι» ή "sê mal" που σημαίνει «τρία σπίτια».

Πληροφορίες
-----------

Το Σιμέλε ήταν ένα μικρό κουρδικό χωριό μέχρι τα μέσα της δεκαετίας του 1910, καθώς το χωριό κατοικούνταν από Αρμένιους και Ασσύριους πρόσφυγες, που διέφυγαν από τις σφαγές κατά τη διάρκεια της Γενοκτονίας των Ασσυρίων και της Γενοκτονίας των Αρμενίων. Κατά τη σφαγή του Σιμέλε το 1933, περίπου τρεις χιλιάδες Ασσύριοι σφαγιάστηκαν, με αποτέλεσμα πολλοί να εγκαταλείψουν τη χώρα.

Η κύρια ασσυριακή φυλή στο Σιμέλε εκείνη την εποχή ήταν οι Μπαζ.

Το 2011, ο πληθυσμός ήταν κυρίως Κούρδοι, με μια μικρή ασσυριακή μειονότητα 635 ατόμων. Περίπου η μισή ασσυριακή μειονότητα ανήκει στην Ασσυριακή Εκκλησία της Ανατολής. Μια μικρή αρμενική μειονότητα εξακολουθεί να υπάρχει στην πόλη.

Παραπομπές
----------

1. ↑  www.citypopulation.de/en/iraq/admin/16\_\_dahūk/.
2. ↑  KRSO (2009). «2009 - ناوی پاریزگا. يه که کارگيرييه كانی پاریزگاكانی هه ریمی کوردستان» (PDF). *Kurdistan Region Statistics Office (KRSO)* (στα Κουρδικά). σελ. 139. Ανακτήθηκε στις 6 Φεβρουαρίου 2021.
3. ↑  «Daxûyanî ya serokatî ya Perlemana kurdistanê» (στα ku). *Government of Kurdistan Region*.. Ανακτήθηκε στις 14 April 2020.
4. ↑  «قرأت لك.. "الآشوريون فى العراقى المعاصر" يبحث مشكلة الأقليات بالعراق». *Youm7* (στα Αραβικά). Ανακτήθηκε στις 7 Δεκεμβρίου 2020.
5. ↑  «Syriac Writers Union». *Sapra Suryaya*. 2016. .
6. ↑  «Iraq - Sumaīl (Sêmêl) [Simele]». *Citypopulation.de*. Ανακτήθηκε στις 26 Απριλίου 2022.
7. ↑  «سێمێل» (στα Κουρδικά). Αρχειοθετήθηκε από το πρωτότυπο στις 14 Οκτωβρίου 2020. Ανακτήθηκε στις 26 Απριλίου 2022.
8. ↑  Safi, Marlo. «The Simele Massacre & the Unsung Hero of the Genocide Convention». *National Review*.. Ανακτήθηκε στις 27 June 2020.
9. ↑  «Iraq: continuous and silent ethnic cleansing Displaced persons in Iraqi Kurdistan and Iraqi refugees in Iran». *FIDH*: 17. January 2003.. Ανακτήθηκε στις 14 April 2020.
10. ↑  Baarda, Tijmen C. (2020-02-26). «Arabic and the Syriac Christians in Iraq: Three Levels of Loyalty to the Arabist Project (1920–1950)» (στα αγγλικά). *Arabic and Its Alternatives*: 143–170. doi:10.1163/9789004423220\_007. ISBN 9789004423220. .
11. ↑  Donabed, Sargon George (2015). *Reforging a Forgotten History: Iraq and the Assyrians in the Twentieth Century*. Edinburgh University Press. σελίδες 108 & 114.
12. 1 2  «Population Project». *Shlama*. 2011. Ανακτήθηκε στις 26 Απριλίου 2022.
To τρέιλερ, περιλαμβάνοντας και το τραγούδι.
Το "**Heigh-Ho**" είναι ένα τραγούδι, το οποίο συμπεριλήφθηκε στo soundtrack της πρώτης ταινίας μεγάλου μήκους κινουμένων σχεδίων της Disney, Η Χιονάτη και οι Επτά Νάνοι, του 1937. Το άλμπουμ είχε κυκλοφορήσει τον Ιανουάριο του 1938. Το κομμάτι γράφτηκε από τους Φρανκ Τσόρτσιλ (μουσική) και Λάρι Μόρεϊ (στίχους) και ερμηνεύθηκε από τους Ρόι Άτγουελ, Πίντο Κόλβιγκ, Μπίλι Γκίλμπερτ, Ότις Χάρλαν και Σκότι Μάτρο.

Πρόκειται για ένα από τα πιο δημοφιλή τραγουδία της ταινίας, το οποίο ακούγεται στην ταινία, με τους νάνους να το τραγουδουν, κατά τη διάρκεια της καθημερινής τους ρουτίνας (δουλειά στο ορυχίο και πίσω στο σπίτι). Επίσης, οι Νάνοι εμφανίζονται για πρώτη στην ταινία, υπό το άκουσμα αυτού του κομματιού. Το κομμάτι από τη στιγμή της κυκλοφορίας του, έχει κυκλοφορήσει σε δεκάδες άλλα μέσα, είτε της Disney, είτε σε τρίτα.

Παραποπές
---------

1. ↑   «Visual kei bands to take on Disney songs for 'V-ROCK Disney'!». *tokyohive.com*. Ανακτήθηκε στις 16 Σεπτεμβρίου 2011.
2. ↑  «We Are All Workers». YouTube. 27 Σεπτεμβρίου 2010. Ανακτήθηκε στις 21 Φεβρουαρίου 2012.
3. ↑  «Trójkofan». Αρχειοθετήθηκε από το πρωτότυπο στις Οκτωβρίου 2, 2011. Ανακτήθηκε στις Μαΐου 16, 2012.
4. ↑  «Tati Zaqui faz sucesso com versão sexy de 'Branca de Neve e os Sete Anões'». *Noisey* (στα Πορτογαλικά). 25 Φεβρουαρίου 2015. Ανακτήθηκε στις 25 Νοεμβρίου 2019.
Ο **Γρηγόριος Αντίοχος** ήταν Βυζαντινός αξιωματούχος και συγγραφέας του 12ου αιώνα.

Βιογραφία
---------

Ο Γρηγόριος Αντίοχος γεννήθηκε στην Κωνσταντινούπολη, την πρωτεύουσα της Βυζαντινής Αυτοκρατορίας, περί το 1125. Καταγόταν από άσημη οικογένεια, αλλά ο πατέρας του, το όνομα του οποίου είναι άγνωστο, είχε ιδρύσει ένα μικρό γυναικείο μοναστήρι στο Φόρο του Βοός. Ο Γρηγόριος ήταν προφανώς μοναχοπαίδι και έλαβε εξαιρετική μόρφωση από τον Νικόλαο Κατάφλωρο (του οποίου τον επικήδειο έγραψε το 1160), τον Νικόλαο Αγιοθεοδωρίτη και τον Ευστάθιο Θεσσαλονίκης. Στενά συνδεδεμένος με τους πνευματικούς κύκλους της πρωτεύουσας, ήδη πριν από το 1159 εγκατέλειψε τη λογοτεχνική του σταδιοδρομία για να εισέλθει στη δημόσια διοίκηση και σύντομα έγινε μέλος της κεντρικής αυτοκρατορικής γραφειοκρατίας .

Πριν από το 1175 ο Γρηγόριος ήταν δικαστής και αρκετά εξέχων ώστε να βγάλει τον επικήδειο λόγο του αυτοκράτορα Μανουήλ Α' Κομνηνού στις 22 Ιανουαρίου 1181. Η σταδιοδρομία του υπό την μετέπειτα αντιβασιλεία και το καθεστώς του Ανδρόνικου Α΄ Κομνηνού είναι άγνωστη, αλλά η σύγχρονη επιστήμη θεωρεί πιθανότατο ότι υποστήριξε τον Ανδρόνικο και έτσι αναγκάστηκε να παραιτηθεί υπό τον Ισαάκιο Β' Άγγελο. Ο Γρηγόριος Αντίοχος επανεμφανίζεται μόλις περί το 1196 ως *μέγας δρουγγάριος της Βίγλας*, με τον βαθμό του *πρωτονωβελισσιμοϋπερτάτου*. Η μετέπειτα μοίρα του και η ημερομηνία του θανάτου του είναι άγνωστα. Είχε πολλά παιδιά, από τα οποία το μεγαλύτερο έγινε μοναχός.

Εργα
----

Ο Γρηγόριος Αντίοχος άφησε μεγάλο συγγραφικό έργο που απαρτίζεται από επιστολές, ομιλίες, εγκώμια και επιταφίους, που αποτελούν σημαντική πηγή για την βυζαντινή ιστορία. Στο έργο του, εμφανίζεται ως «*υπερασπιστής όχι μόνο της αυτοκρατορικής παντοδυναμίας, αλλά και της Γερουσίας · ευνόησε τη «δημοκρατική» φρασεολογία, αλλά στάθηκε μακριά από τους στρατιωτικούς διοικητές*». Μία από τις κύριες επιρροές του ήταν ο δάσκαλός του, Ευστάθιος ο Θεσσαλονίκης. Στα έργα του «*δίνει ζωή σε βιβλία και καρπούς και προικίζει τα ζώα με λογική*».

Παραπομπές
----------

Πηγές
-----


1. 1 2 3 4 5 6 7 8 9  Kazhdan 1991, σελ. 119.
2. 1 2 3 4 5 6 7 8 9 10  Guilland 1967, σελ. 577.
Συντεταγμένες: 52°04′55″N 23°39′29″E﻿ / ﻿52.082°N 23.658°E﻿ / 52.082; 23.658

Το στρατόπεδο.
Το **Φρούριο Μπρεστ** (λευκορωσικά: Брэсцкая крэпасць, *Brestskaya krepasts*‎, ρωσικά: Брестская крепость, *Brestskaya krepost*‎‎
, πολωνικά: Twierdza brzeska‎‎) παλαιότερα γνωστό ως **Φρούριο Μπρεστ-Λιτόφσκ** (η πολωνική ονομασία της πόλης ήταν Brześć Litewski), είναι Ρωσικό φρούριο του 19ου αιώνα στην πόλη Μπρεστ, της Λευκορωσίας. Είναι ένα από τα πιο σημαντικά μνημεία του αγώνα της Σοβιετικής Ένωσης στη διάρκεια του Δευτέρου Παγκοσμίου Πολέμου που τιμούν την μνήμη της Σοβιετικής αντίστασης ενάντια στη Γερμανική εισβολή στις 22 Ιουνίου 1941 (Επιχείρηση Μπαρμπαρόσα). Μετά τον πόλεμο, το 1965 ο τίτλος Φρούριο-Ήρωας δόθηκε στο Φρούριο για να τιμήσουν την ηρωική άμυνα στα σύνορα του φρουρίου κατά τις πρώτες κιόλας εβδομάδες του Γερμανο-Σοβιετικού Πολέμου. Τότε ήταν μέρος της Σοβιετικής Σοσιαλιστικής Δημοκρατίας της Λευκορωσίας. Ο τίτλος Φρούριο-Ήρωας αντιστοιχεί στον τίτλο Ηρωική Πόλη, ο οποίος έχει απονεμηθεί στο σύνολο των δώδεκα Σοβιετικών πόλεων.

Ιστορία
-------

Αρχικά ήταν το μεγαλύτερο φρούριο του 19ου αιώνα της Ρωσικής Αυτοκρατορίας, ένα από τα φρούρια της δυτικής Ρωσίας. Βρίσκεται στη συμβολή των ποταμών *Mukhavets* και *Bug* με συνολική έκταση 4 τετραγωνικά χιλιόμετρα. Η μελέτη κατασκευής αναπτύχθηκε από την Ρωσική γενική *K.I.Opperman* το 1830 και η αρχική φάση της κατασκευής διήρκεσε από το 1836 μέχρι το 1842. Οι οχυρώσεις στη συνέχεια εκσυγχρονίστηκαν και σταδιακά επεκτάθηκαν σε όλο το 19ο αιώνα, με τα οχυρά να προστίθονται γύρω από το αρχικό φρούριο. Οι τελικές εργασίες πραγματοποιήθηκαν το 1914, το πρώτο έτος του Πρώτου Παγκοσμίου Πολέμου, με αποκορύφωμα μια οχυρωμένη έκταση 30 χιλιόμετρα στην περιφέρεια.

Φωτογραφίες
-----------

* 
* 
* 

* 
* 
*

Παραπομπές
----------

1. ↑  livingheritage.by/Publikacyi/hkk%20spis.pdf.

Εξωτερικοί σύνδεσμοι
--------------------

* Πολυμέσα σχετικά με το θέμα  Brest Fortress στο Wikimedia Commons
* Επίσημη ιστοσελίδα του Φρούριου Μπρεστ (Αγγλικά)
* Δημοσίευση της UNESCO για το Φρούριο Μπρεστ (Αγγλικά)
Ο **Αριοβαρζάνης Β΄ της Μηδίας Ατροπατηνής** ή **Αριοβαρζάνης της Αρμενίας** ήταν βασιλιάς της Μηδίας Ατροπατηνής και υποτελής στους Ρωμαίους ως βασιλιάς της Αρμενίας. Ορίστηκε βασιλιάς της Αρμενίας από τον Ρωμαίο αυτοκράτορα Οκταβιανό Αύγουστο (2 π.Χ. – 4 μ.Χ.) μετά τη δολοφονία του βασιλιά της Αρμενίας Τιγράνη Δ΄ τελευταίου βασιλιά από τη Δυναστεία των Αρταξιαδών.

Βιογραφία
---------

Ήταν γιος και διάδοχος τού βασιλιά της Μηδίας Ατροπατηνής Αρταβάσδη Α΄ και της Αθηναΐδος από τη δυναστεία της Κομμαγηνής. Γεννήθηκε και μεγάλωσε στο βασίλειο τού πατέρα του στη Μηδία Ατροπατηνή. Μετά τη δολοφονία τού βασιλιά της Αρμενίας Τιγράνη Δ΄ (2 π.Χ.), ο Ρωμαίος Αυτοκράτορας Οκταβιανός Αύγουστος τον επέλεξε ως νέο βασιλιά της Αρμενίας, λόγω του ότι καταγόταν από την αδελφή τού βασιλιά της Αρμενίας Αρταβάσδη Β΄. Ο Αριοβαρζάνης Β΄ έφτασε στην Αρμενία με την συνοδεία τού θετού γιου τού Αυγούστου Γάιου Καίσαρα. Οι Αρμένιοι ευγενείς αρνήθηκαν να τον αναγνωρίσουν ως βασιλιά, λόγω της ξένης καταγωγής του. Ο Γάιος Κ. και ο Αριοβαρζάνης Β΄ κατάφεραν -με την βοήθεια του Ρωμαϊκού στρατού- να υποτάξουν τους δυσαρεστημένους ευγενείς, έτσι ο Αριοβαρζάνης Β΄ εγκαταστάθηκε στην νέα του πρωτεύουσα Αρταγκίρα. Τον διαδέχθηκε ο γιος του Αρταβάσδης Γ΄.

Πηγές
-----

* *P.M. Swan, The Augustan Succession: An Historical Commentary on Cassius Dio’s Roman History, Books 55-56 (9 B.C.-A.D. 14) (Google eBook), Oxford University Press, 2004*
* *M. Bunsen, Encyclopedia of the Roman Empire, Infobase Printing, 2009*
* *Edited by Timothy Venning, A Chronology of the Roman Empire, Continuum International Publishing Group, 2011*
* *Azerbaijan iii. Pre-Islamic History, Atropates, Persian satrap of Media, made himself independent in 321 B.C. Thereafter Greek and Latin writers named the territory as Media Atropatene or, less frequently, Media Minor: Parthian period*

Παραπομπές
----------

1. ↑  Ανακτήθηκε στις 23  Νοεμβρίου 2018.
2. 1 2 3 4 5  (Aρμενικά) *Αρμένικη Σοβιετική Εγκυκλοπαίδεια*. 1974.
Ο **Αρταβάσδης Γ΄ της Αρμενίας** ή **Αρταβάσδης Β΄ της Ατροπατηνής** ήταν υποτελής στους Ρωμαίους βασιλιάς της Αρμενίας και της Ατροπατηνής Μηδίας (4 – 6 μ.χ.), ήταν γιος και διάδοχος του βασιλιά της Αρμενίας και της Ατροπατηνής Μηδίας Αριοβαρζάνη Β΄. Σύντομα έγινε πολύ αντί-δημοφιλής μονάρχης λόγω της αυταρχικότητας του με αποτέλεσμα να δολοφονηθεί από τους υπηκόους του. Στην Ατροπατηνή Μηδία τον διαδέχθηκε ο ξάδελφος του Αρτάβανος, στην Αρμενία ο Ρωμαίος αυτοκράτορας Οκταβιανός Αύγουστος όρισε βασιλιά τον πρίγκιπα Τιγράνη εγγονό του Ηρώδη του μέγα από την οικογένεια των Ηρωδιανών. Έχουν σωθεί πολλά νομίσματα από την εποχή της βασιλείας του Ελληνικής μορφής που τον παριστάνουν υποτελή του Ρωμαίου αυτοκράτορα.

Παραπομπές
----------

1. 1 2 3  (Aρμενικά) *Αρμένικη Σοβιετική Εγκυκλοπαίδεια*. 1974.

Πηγές
-----

* *H. Temporini & W. Haase, Aufstieg und Niedergang der römischen Welt: Geschichte und Kultur Roms im spiegel der neueren Forschung, Walter de Gruyter*
* *P.M. Swan, The Augustan Succession: An Historical Commentary on Cassius Dio’s Roman History, Books 55-56 (9 B.C.-A.D. 14) (Google eBook), Oxford University Press, 2004*
* *M. Bunsen, Encyclopedia of the Roman Empire, Infobase Printing, 2009*
* *Edited by Timothy Venning, A Chronology of the Roman Empire, Continuum International Publishing Group, 2011*
Το **ντα ντα ντα** (πλήρης τίτλος στα γερμανικά  *Da Da Da ich lieb dich nicht du liebst mich nicht aha aha aha*) είναι πολυβραβευμένο τραγούδι των Trio που συγκαταλέγεται στο νέο γερμανικό κύμα, αν και οι δημιουργοί του αντιτίθενται στην κατάταξή του αυτή. 

Κυκλοφόρησε το 1982 και έγινε τεράστια επιτυχία στη Γερμανία και στην Ευρώπη. Η σύνθεση και απόδοση είναι βασισμένη στο μινιμαλιστικό ρυθμό, αποφεύγοντας οποιαδήποτε πολυπλοκότητα.

Βραβεύσεις
----------

* 1982: Goldene Europa
* 2006: Internationaler Musikpreis für Stephan Remmler

Παραπομπές
----------

1. ↑  «Auszeichnung durch das Deutsche Musik Exportbüro». Αρχειοθετήθηκε από το πρωτότυπο στις 26 Μαΐου 2012. Ανακτήθηκε στις 21 Ιανουαρίου 2012.

Πηγές
-----

* M. O. C. Döpfner & Thomas Garms: *Neue deutsche Welle, Kunst oder Mode?: Eine sachliche Polemik für und wider die neudeutsche Popmusik (Ullstein Sachbuch)*. Ullstein, Frankfurt/M/Berlin/Wien 1984, ISBN 3-548-36505-1

Εξωτερικοί σύνδεσμοι
--------------------

* Trio-Website
* Songtext zu Da Da da
* „Gefeiert, gesoffen, den Luxus genossen", Einestages, 18. Januar 2011
Η **Καρσίγιακα** (τουρκικά: *Karşıyaka*, προφέρεται: [kaɾʃɯˈjaka]), γνωστή και ως **Πίναρ Καρσίγιακα** (Pınar Karşıyaka) λόγω της υφιστάμενης χορηγίας της από την Pınar, είναι επαγγελματική ομάδα καλαθοσφαίρισης που εδρεύει στην πόλη Κορδελιό της Επαρχίας Σμύρνης στην Τουρκία. Αποτελεί τμήμα του αθλητικού σωματείου Καρσίγιακα.

Επιτυχίες
---------

### Εγχώριες διοργανώσεις

* **Πρωταθλήματα Τουρκίας**

**Πρωταθλήτρια (2):** 1987, 2015
* **Κύπελλο Τουρκίας**

**Κυπελλούχος (1):** 2014
* **Σούπερ Καπ**

**Νικήτρια (2):** 1987, 2014
### Διεθνείς διοργανώσεις

* **Γιούροκαπ**

*Προημιτελικά (1):* 2015
* **Γιουροτσάλεντζ**

*Φιναλίστ (1):* 2013

Παραπομπές
----------

1. ↑  Πήρε φωτιά το Κορδελιό! gazzetta.gr

Εξωτερικοί σύνδεσμοι
--------------------

* Επίσημος ιστότοπος
Ο **Αλέξανδρος ο Μεγαλοπολίτης** ήταν Μακεδόνας, ο οποίος έλαβε την άδεια και εγκαταστάθηκε στη Μεγαλόπολη περί το 190 π.Χ. από όπου και η προσωνυμία του. Διέδιδε ψευδώς ότι ήταν απόγονος του Μεγάλου Αλεξάνδρου και συνακόλουθα ονόμασε τους δύο γιους του Φίλιππο και Αλέξανδρο. Η κόρη του, που λεγόταν Απάμα, παντρεύτηκε τον βασιλιά Αμύνανδρο των Αθαμάνων στην Ήπειρο. Από τα τέκνα αυτά του Αλεξάνδρου κάποιον ιστορικό ρόλο διεδραμάτισε ο Φίλιππος, που ακολούθησε την αδελφή του στη βασιλική αυλή του Αμυνάνδρου, ο οποίος του ανέθεσε τη διακυβέρνηση της Ζακύνθου.

Πηγές
-----


|  |  |
| --- | --- |
|  | *Αυτό το λήμμα βασίζεται ή περιλαμβάνει κείμενο από λήμμα στo Λεξικό της ελληνικής και ρωμαϊκής βιογραφίας και μυθολογίας του Ουίλλιαμ Σμιθ (1870) που αποτελεί κοινό κτήμα.* |
Το **Άκαρπο** είναι χωριό του Νομού Ξάνθης, με πληθυσμό 298 κατοίκους σύμφωνα με την απογραφή του 2011. Είναι κτισμένο σε μεσοσταθμικό υψόμετρο 35 μέτρα πάνω από την επιφάνεια της θάλασσας, σε οδική απόσταση 11 χιλιομέτρων ανατολικά από το κέντρο της πόλης της Ξάνθης, κοντά στη σιδηροδρομική γραμμή Θεσσαλονίκης-Αλεξανδρουπόλεως. Οι γεωγραφικές συντεταγμένες του Άκαρπου είναι πλάτος 41°08΄ Βόρειο και μήκος 24°59΄ Ανατολικό. Κοντινότεροι οικισμοί είναι η Λευκόπετρα, μόλις 1 χλμ. στα βόρεια του Άκαρπου, και το κεφαλοχώρι της περιοχής, η μικρή κωμόπολη Σέλερο, 1,5 χλμ. στα βορειοανατολικά. Παλαιότερα αναφέρεται ότι απείχε τρεις ώρες με τα πόδια από την πόλη της Ξάνθης και μισή ώρα πορείας από τον Σταθμό Πολυσίτου της σιδηροδρομικής γραμμής Θεσσαλονίκης-Αλεξανδρουπόλεως.

Διοικητικά το Άκαρπο υπάγεται σήμερα στη δημοτική κοινότητα Σελέρου, που ταυτίζεται με τη Δημοτική *Ενότητα* Σελέρου, του Δήμου Αβδήρων, στην Περιφερειακή Ενότητα Ξάνθης της Περιφέρειας Ανατολικής Μακεδονίας και Θράκης. Παλαιότερα, εντελώς αντίστοιχα, ήταν χωριό της κοινότητας Σελέρου, στην Επαρχία και Νομό Ξάνθης.

Η εξέλιξη του πληθυσμού του Άκαρπου στις επίσημες απογραφές φαίνεται στον παρακάτω πίνακα.

|
|  |
Πληθυσμός| Έτος απογραφής | Κάτοικοι |
| --- | --- |
| 1961 | 304 |
| 1971 | 322 |
| 1991 | 179 |
| 2001 | 226 |
| 2011 | 298 |
|

Παραπομπές
----------

1. ↑  *GEOnet Names Server*. 11  Ιουνίου 2018. -813443.
2. ↑  *Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός*. Ελληνική Στατιστική Αρχή.
3. ↑  *Νέα Ελληνική Εγκυκλοπαίδεια* «Χ. Πάτση», τόμ. 3, σελ. 259

Πηγές
-----

* Το λήμμα «Άκαρπον» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 259
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* *Google Earth*

Εξωτερικοί σύνδεσμοι
--------------------

* Το Άκαρπο στο *e-go.gr*

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Αβδήρων |
| --- |
|  |
| Δημοτική Ενότητα Αβδήρων | 
* Άβδηρα
* Γκιώνα
* Ερωδιός
* Λάγος
* Λεύκιππος
* Λουτρά Ποταμιάς
* Μάνδρα
* Μυρωδάτο
* Νέα Κεσσάνη
* Παιδικές Κατασκηνώσεις
* Πεζούλα
* Ποταμιά
* Σκάλα Αβδήρων
 |
|  |
| Δημοτική Ενότητα Βιστωνίδας | 
* Αλκυόνη
* Αυξεντίου
* Βαφαίικα
* Γενισέα
* Διομήδεια
* Κουτσό
* Μαγικό
* Νέος Ζυγός
* Παλαιό Κατράμιο
* Παλαιός Ζυγός
* Πετεινός
* Πηγάδια
* Πολύσιτος
* Σέλινο
* Σούνιο
* Συδινή
* Φελώνη
 |
|  |
| Δημοτική Ενότητα Σελέρου | 
* Άκαρπο
* Άνω Πολύσιτο
* Βελοχώρι
* Γρήγορο
* Λευκόπετρα
* Ρύμη
* Σέλερο
* Σήμαντρα
* Φίλια
 |
|  |
| 
* Έδρα: Γενισέα - Ιστορική έδρα: Άβδηρα
* \* (Οικισμοί με μη μόνιμο πληθυσμό)
 |

 |
Λογότυπο του κόμματος μέχρι το 2016.
Το **κόμμα της ανεξαρτησίας** (*Sjálfstæðisflokkurinn*) είναι ένα Ισλανδικό κεντροδεξιό πολιτικό κόμμα. Ιδρύθηκε το 1929 - πριν η Ισλανδία γίνει ανεξάρτητο κράτος - μετά από τη συγχώνευση του συντηρητικού και του φιλελεύθερου κόμματος. Το νέο κόμμα τάχθηκε καθαρά υπέρ της πλήρους ανεξαρτητοποιήσης της χώρας από τη Δανία και γι' αυτό το λόγο ονομάστηκε κόμμα της ανεξαρτησίας.

Το *Sjálfstæðisflokkurinn* θεωρείται σήμερα το μεγαλύτερο κόμμα της χώρας καθώς έχει κερδίσει σε όλες ανεξαιρέτως τις μεταπολεμικές εκλογικές αναμετρήσεις μέχρι τώρα. Ωστόσο,επειδή στην Ισλανδία συνήθως σχηματίζονται κυβερνήσεις συνασπισμού, δεν ήταν πάντοτε στην εξουσία. Συγκεκριμένα από τις 31 κυβερνήσεις που έχουν σχηματιστεί μέχρι τώρα (μετά τη δημιουργία του κόμματος) συμμετείχε στις 22, ενώ είχε την πρωθυπουργία στις 15 από αυτές.

Αρχηγός του *Sjálfstæðisflokkurinn* είναι ο πρόσφατα παραιτηθής πρωθυπουργός Γκέιρ Χάαρντε που όμως έχει ήδη προαναγγείλει την παραίτησή του και από την ηγεσία του κόμματος επικαλούμενος λόγους υγείας (καρκίνο στον ισοφάγο). Τον αντικατέστησε στην ηγεσία του κόμματος ο Μπιάρνι Μπένεντικτσον.

Αυτή τη στιγμή το **κόμμα της ανεξαρτησίας** κατέχει στο Ισλανδικό κοινοβούλιο 25 από τις 63 έδρες,αλλά δεν συμμετέχει στη σημερινή κυβέρνηση καθώς η κυβέρνηση συνασπισμού που είχε σχηματίσει το 2007 με τους σοσιαλδημοκράτες διαλύθηκε, υπό το βάρος της μεγάλης οικονομικής κρίσης που έπληξε τη χώρα τον Οκτώβριο του 2008. 

Μετά τις εκλογές του 2013, το κόμμα συμμετέχει στην κυβέρνηση του Σίγκμουντουρ Νταβίντ Γκουνλάουγκσον μαζί με το Προοδευτικό Κόμμα.

Σημειώσεις
----------

1. ↑  Election Resources on the Internet: Elections to the Icelandic Althing (Parliament)
2. ↑  XD - Sjálfstæðisflokkurinn
3. ↑  Statement from Geir H. Haarde, Prime Minister of Iceland and Chairman of the Independence party | IceNews - Daily News

Εξωτερικοί σύνδεσμοι
--------------------

* Επίσημη ιστοσελίδα
Η **Ανν Μπερμάν** (γαλλικά: Anne Berman‎), (Παρίσι, 23 Μαρτίου 1889 - 25 Απριλίου 1979) ήταν Γαλλίδα φαρμακοποιός και μεταφράστρια. Άνηκε στον στενό κύκλο της Μαρίας Βοναπάρτη, της οποίας ήταν γραμματέας, και μετέφρασε έργα των Φρόυντ, Άννας Φρόυντ και Έρνεστ Τζόουνς.

Βιογραφία
---------

Η Ανν Μπερμάν γεννήθηκε στις 23 Μαρτίου το 1889. Το 1926 υποστήριξε τη διατριβή της στον τομέα της φαρμακευτικής με τίτλο *Recherches sur la structure anatomique du fruit des borraginacées* (Έρευνα για την ανατομική δομή του καρπού των Borraginaceae)  στο Πανεπιστήμιο του Παρισιού. Στη συνέχεια εργάστηκε στο νοσοκομείο Sainte-Anne στο τμήμα του Εντουάρ Τουλούζ μέχρι το 1924, πριν εγκατασταθεί για αρκετά χρόνια ως φαρμακοποιός στην οδό Miromesnil 54 στο Παρίσι. Συγκεκριμένα, έγινε εκπρόσωπος των φαρμακοποιών στο συνδικαλιστικό σωματείο και μέλος της φεμινιστικής λέσχης Soroptimist το 1928.

Πραγματοποίησε μια ανάλυση με τη Μαρία Βοναπάρτη, της οποίας έγινε συνεργάτιδα. Εκλέχθηκε ως το πρώτο μέλος της Ψυχαναλυτικής Εταιρείας του Παρισιού στις 10 Ιανουαρίου το 1927 και ήταν υπεύθυνη της γραμματείας του Ινστιτούτου Ψυχανάλυσης όταν δημιουργήθηκε το 1934. Η αλληλογραφία της με τη Μαρία Βοναπάρτη παρέχει πληροφορίες για την πορεία της Εταιρείας Ψυχανάλυσης. Έλαβε μέρος στη δίκη του Ρενέ Λαφόργκ, αμέσως μετά τον πόλεμο, όταν δικάστηκε για τις σχέσεις του με τις ναζιστικές αρχές, κατηγορίες για τις οποίες τελικά αθωώθηκε. Ο Σερζ Λεμποβισί υπογράμμισε ότι οι μεταφράσεις της εξασφάλισαν την ευρεία διάδοση του έργου του Φρόυντ στη Γαλλία, ιδίως μέσω της βιογραφίας του Έρνεστ Τζόουνς που μετέφρασε, αλλά και της Άννας Φρόυντ.

Μεταφράσεις
-----------

* Sigmund Freud
	+ *Anna O : études sur l'hystérie*, avec Breuer, Paris : Hatier, 2003 (ISBN 9782218742262).
	+ *La technique psychanalytique*, Paris, Puf, 2002 (ISBN 9782130444664).
	+ *La naissance de la psychanalyse : lettres à Wilhelm Fliess*, notes et plans (1887-1902), Paris, Puf, 2009 (ISBN 9782130578123) (traduction partielle).
* Anna Freud, Paris, Presses universitaires de France, 2001, 166 p. (ISBN 978-2-13-051834-1) (3e partie).
* Ernest Jones, *La vie et l'œuvre de Sigmund Freud* (deux premiers tomes) PUF-Quadridge rééd. 2006 (T 1 : (ISBN 2130556922); T2: (ISBN 2130556930))

Σημειώσεις και παραπομπές
-------------------------

1. ↑  Berman, Anne (1926). *Recherches sur la structure anatomique du fruit des borraginacées*. Lons-le-Saunier, France: Imprimerie L. Declume.
2. ↑  Rémy Amouroux (1 Ιουλίου 2016). «Anne Berman (1889-1979), une « simple secrétaire » du mouvement psychanalytique français ?». Ανακτήθηκε στις 4 Μαρτίου 2018.
3. 1 2  Serge Lebovici (Μάιος-Ιούνιος 1979). «Anne Berman (1889-1979)». *Revue française de psychanalyse* **43** (3): 557.. Ανακτήθηκε στις 28 Νοεμβρίου 2023.
4. ↑  Rémy Amouroux (2012/4). «« Notre Revue ». Marie Bonaparte et la Revue française de psychanalyse». *Revue française de psychanalyse* **72**: 1151 à 1165.. Ανακτήθηκε στις 28 Νοεμβρίου 2023. .
5. ↑  Alain de Mijolla, *La France et Freud*, t.1 1946-1953, σ. 10-11, Paris, PUF, 2012.
Παραδοσιακό γλυκό βαρβάρα (οι μουσουλμάνοι το αποκαλούν ασουρέ) στην Κομοτηνή κατά την διάρκεια της ισλαμικής εορτής του Ασουρέ τον Δεκέμβριο 2011.
Ασουρές στην Τουρκία.
Ο **ασουρές** *(αρσ. ουσ. τουρκικά: Aşure)* ή **βαρβάρα** *(θηλ. ουσ.)* είναι ένα γλυκό, γνωστό στους Τούρκους και ως *το γλυκό του Νώε*, το οποίο παραδοσιακά υπάρχει στην Ελλάδα και στην Τουρκία, αλλά είναι διαδεδομένο και στην περιοχή της Μέσης Ανατολής. Το γλυκό εμφανίζεται στην παράδοση τόσο των χριστιανών όσο και των μουσουλμάνων των περιοχών αυτών. Περιέχει ένα μείγμα από σπόρους, όσπρια, όπως φασόλια και ρεβίθια, σιτάρι, ξηρούς καρπούς και φρούτα και σερβίρεται ζεστό,  πασπαλισμένο με κανέλα και γαρνιρισμένο με ξηρούς καρπούς, ρόδι, σταφίδες κλπ.

Μουσουλμανικός Κόσμος
---------------------

Οι μουσουλμάνοι το σερβίρουν τον πρώτο μήνα του Ισλαμικού ημερολογίου Μουχαρέμ και συγκεκριμένα στις 10 του μήνα όταν γιορτάζεται η Ημέρα του Ασουρέ  (Τουρκικά: Aşure Günü).

Ελλάδα
------

Στην Ελλάδα και συγκεκριμένα στην [Θράκη] το γλυκό γίνεται με κοπανισμένο σε γουδί σιτάρι, το οποίο βράζεται και ανακατεύεται με κοπανισμένο, ψημένο σουσάμι, αμύγδαλα, καρύδια και γλυκαίνεται με πετιμέζι, χυμό ροδιών, χουρμάδες, σύκα ή ζάχαρη. Στους Έλληνες χριστιανούς είναι γνωστό και ως *βαρβάρα*, από την εορτή της Αγίας Βαρβάρας, κατά την οποία φτιάχνεται και μοιράζεται συμβολίζοντας την πανσπερμία. Το ίδιο γλυκό κάνουν και οι Έλληνες μουσουλμάνοι της Θράκης γιορτάζοντας την Ημέρα του Ασουρέ, το οποίο μοιράζουν σε γείτονες.

Παραπομπές
----------

1. 1 2  Rumi Club - University of Massachusetts, *Noah's Pudding* – (umass.edu).
2. ↑  *Βαρβάρα με νισεστέ* – (in.gr).
3. ↑  *Θρακικά*, **τόμ. 44-45** (Θρακικό Κέντρο, 1970).
4. 1 2  "Βαρβάρα" το γλυκό έθιμο της Θράκης, *"Εμπρός" Ξάνθης* Τρίτη 7 Δεκεμβρίου 2010, έντυπη έκδοση.
5. ↑  *Θρακικά*, **τόμ. 40-41** (Θρακικό Κέντρο, 1966).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βαρβάρα (γλυκό)** |

* Ασουρές - συνταγή
* Ασουρές - συνταγή
* Βαρβάρα με νισεστέ - συνταγή
* Βέφα Αλεξιάδου, *Ασουρές (Βαρβάρα)*.
Η **Γιάνα Φετ** (γεννηθείσα τη 2 Νοεμβρίου 1996) είναι μια Κροάτισσα τενίστρια.

Σταδιοδρομία
------------

Την 2η Οκτωβρίου 2017 η Φετ έφτασε την καλύτερη θέση της στο No.97 των κατατάξεων στα σινγκλ, και την 30η Οκτωβρίου 2017 έφτασε την καλύτερη θέση της στο No. 357 των κατατάξεων στα νταμπλ. Η Φετ έχει κερδίσει 5 τίτλους στα σινγκλ και 4 στα νταμπλ του Γυναικείου Γύρου της Διεθνούς Ομοσπονδιάς Αντισφαίρισης (ITF).

Την 24η Φεβρουαρίου 2014 η Φετ ανέβηκε στην 12η θέση των κατατάξεων του Γύρου Νεανίδων.Στο Αυστραλιανό Όπεν Νεανίδων κέρδισε τη 2η θέση, χάνοντας από την Ελιζαβέτα Κουλίτσκοβα στον τελικό.

Ο σημαντικότερος τίτλος που έχει κερδίσει η Φετ ως τώρα ήταν στο τουρνουά τένις Παγκόσμια Πρόκληση Dunlop, όπου κέρδισε τον τίτλο στα σίνκλ καταφέρνοντας νίκη επί της Λούξικα Κουμκουμ στον τελικό.

Στο Διεθνές τουρνουά τένις Χόμπαρτ 2017 προκρίθηκε για την πρώτη της είσοδο στην κύρια κλήρωση του τουρνουά της Ένωσης Αντισφαίρισης Γυναικών, αλλά μετά έχασε από την ενδεχόμενη πρωταθλήτρια και προκριθείσα συνάδελφο Ελίζ Μέρτενς.
Αργότερα την ίδια χρονιά έφτασε στους δεύτερους ημιτελικούς του Ιαπωνικού Όπεν, και πάλι διερχόμενη μέσω προκριματικών αγώνων και καταφέρνοντας την πρώτη νίκη της επί της κορυφαίας τενίστριας Κριστίνα Μλαντένοβιτς. Έχασε από την προκριθείσα συνάδελφο Μίγιου Κάτο αποτυγχάνοντας να αποτρέψει τον πόντο της νίκης. Αλλά έκανε το ντεμπούτο της στις κατατάξεις των 100 κορυφαίων παικτών αντισφαίρισης.

Αναφορές
--------

1. 1 2 3  *WTA website*.
2. ↑  *ITF website*.
3. ↑  «Ȁna». *Hrvatski jezični portal* (στα Σερβοκροατικά). Ανακτήθηκε στις 18 Μαρτίου 2018. Jána (Jȁna)
4. ↑  «Jȁna». *Hrvatski jezični portal* (στα Σερβοκροατικά). Ανακτήθηκε στις 18 Μαρτίου 2018. Jȁna (Jána)
5. ↑  «fȅt (I)». *Hrvatski jezični portal* (στα Σερβοκροατικά). Ανακτήθηκε στις 18 Μαρτίου 2018. Fȅtt
6. ↑  «Tennis Vocabulary» (PDF).
Η **Κομητεία Σόνμπονγκ**, παλαιότερα γνωστή ως **Ούνγκι**(χάνγκουλ: 웅기, χάντσα: 雄基), είναι υποδιαίρεση της Βορειοκορεατικής πόλης Ρασόν. Βρίσκεται στο βορειοανατολικό άκρο της Βόρειας Κορέας, συνορεύοντας με τη Ρωσία και την Κίνα. Βρίσκεται στον Κόλπο Ούνγκι, μια επέκταση της Θάλασσα της Ιαπωνίας (Ανατολική Θάλασσα της Κορέας). Ένα ορυχείο ουρανίου εικάζεται ότι βρίσκεται εκεί. Η λέξη Σόνμπονγκ σημαίνει "Πρωτοπορία" στα κορεατικά. Η κομητεία έχει πληθυσμό 27.331 κατοίκων.

Κλίμα
-----


| Κλιματικά δεδομένα Σόνμπονγκ-ουπ |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | −4(25) | −2(29) | 4(39) | 10(50) | 15(59) | 17(63) | 22(71) | 24(75) | 21(69) | 14(58) | 6(43) | −1(30) | 11(51) |
| Μέση Ελάχιστη °C (°F) | −11(12) | −9(16) | −3(26) | 2(36) | 8(46) | 13(55) | 17(63) | 18(65) | 12(54) | 5(41) | −2(29) | −8(18) | 4(39) |
| Υετός mm (ίντσες) | 5 | 8 | 20 | 28 | 71 | 102(4) | 117 | 201 | 119 | 61 | 23 | 10 | 767 |
| *Πηγή: Weatherbase*  |

Μεταφορές
---------

Το Σονμπόνγκ είναι η σιδηροδρομική σύνδεση της Βόρειας Κορέας με τη Ρωσία. Μια σιδηροδρομική γέφυρα διασχίζει το Ποταμό Τουμέν μεταξύ των συνοριακών σιδηροδρομικών σταθμών της Επαρχίας Εργαζομένων Τουμανγκάνγκ και του Χασάν στη Ρωσία. Αυτή η σύνδεση βρίσκεται σε ένα από τα δύο προτεινόμενα μονοπάτια που συνδέουν τη Νότια Κορέα σιδηροδρομικώς με τον Υπερσιβηρικό Σιδηρόδρομο και το υπόλοιπο της Ευρασίας, η άλλη είναι μέσω του Σινούιτζου. Η σιδηροδρομική σύνδεση μέσω του Σονμπόνγκ είναι ελαφρώς χρησιμοποιημένη, καθώς μετέφερε μόνο 10.000 επιβάτες το 2005.

Το Σονμπόνγκ είναι το ένα άκρο του σιδηροδρόμου της Γραμμής Χάμπουκ. Επίσης εξυπηρετείται από δρόμους.

Δείτε επίσης
------------

* Κατάλογος πόλεων της Βόρειας Κορέας
* Γεωγραφία της Βόρειας Κορέας

Σημειώσεις
----------

1. **^****^**  «Unggi/Sonbong-gun». *GlobalSecurity.org*. Ανακτήθηκε στις 24 Ιανουαρίου 2006.
2. **^****^**  Blagov, Sergei (11 Σεπτεμβρίου 2006). «Russia, China, Japan and South Korea to launch new sea route linking China and Japan». The Jamestown Foundation. Αρχειοθετήθηκε από το πρωτότυπο στις 17 Οκτωβρίου 2006. Ανακτήθηκε στις 15 Νοεμβρίου 2006.

Παραπομπές
----------

1. ↑  
«Weatherbase: Historical Weather for Sonbong-up, North Korea». Weatherbase. 2011. 
Retrieved on November 24, 2011.

Εξωτερικοί σύνδεσμοι
--------------------

* Tumen Προφίλ της περιοχής στο Πρόγραμμα Ανάπτυξης της Περιοχής του Ποταμού Τουμέν
Η **συμμαχική απελευθέρωση της Κωνσταντινούπολης** (τουρκικά: İstanbul'un İşgali‎‎) διήρκεσε από τις 13 Νοεμβρίου 1918 έως τις 4 Οκτωβρίου 1923. Η πρωτεύουσα της Οθωμανικής Αυτοκρατορίας βρέθηκε υπό κατοχή από Βρετανικές, γαλλικές, ελληνικές και ιταλικές δυνάμεις. Η κατοχή της Κωνσταντινούπολης ήταν συνέπεια της υπογραφής της Ανακωχής του Μούδρου, η οποία έληξε την συμμετοχή της Οθωμανικής Αυτοκρατορίας στον Α΄ Παγκόσμιο Πόλεμο. Τα πρώτα γαλλικά στρατεύματα εισήλθαν στην Κωνσταντινούπολη στις 12 Νοεμβρίου 1918 και τα πρώτα βρετανικά στρατεύματα αποβιβάστηκαν την επομένη. Τα ιταλικά στρατεύματα αποβιβάστηκαν στο Γαλατά στις 7 Φεβρουαρίου 1919. Συνολικά αποβιβάστηκαν 27.419 βρετανοί στρατιώτες, 19.069 γάλλοι στρατιώτες, 3.992 ιταλοί στρατιώτες και 795 έλληνες στρατιώτες.

Τα συμμαχικά στρατεύματα κατέλαβαν διάφορες ζώνες (οι οποίες βασίζονταν στα τμήματα της Κωνσταντινούπολης) και δημιούργησαν μια συμμαχική στρατιωτική διοίκηση τον Δεκέμβριο του 1918. Η κατοχή είχε δύο στάδια: το αρχικό στάδιο, το οποίο διήρκεσε από την ανακωχή μέχρι την υπογραφή της Συνθήκης των Σεβρών. Τελικά, η Συνθήκη της Λωζάνης, η οποία υπεγράφη στις 24 Ιουλίου 1923, οδήγησε στο τέλος της κατοχής. Τα τελευταία στρατεύματα των Συμμάχων αναχώρησαν από την πόλη στις 4 Οκτωβρίου 1923. Δύο μέρες αργότερα, εισήλθαν οι πρώτοι τούρκοι στρατιώτες υπό τον Σουκρού Ναϊλί Πασά στις 6 Οκτωβρίου 1923. Η ημέρα αυτή ονομάζεται Ημέρα Απελευθέρωσης της Κωνσταντινουπόλεως (τουρκικά: *Istanbul'un Kurtuluşu*) και είναι αργία για τους Τουρκούς.

Παραπομπές
----------

1. ↑  «6 Ekim İstanbul'un Kurtuluşu». Sözcü. 6 Οκτωβρίου 2017.
Ο **Εστέμπαν Χοσέ Ερρέρα** (ισπ: *Esteban José Herrera*) είναι Αργεντινός ποδοσφαιριστής που αγωνίζεται ως επιθετικός. Στο παρελθόν αγωνίστηκε επί μια τετραετία στο ελληνικό πρωτάθλημα με τς φανέλες του Ηρακλή,της Βέροιας και του ΟΦΗ.

Βιογραφικό
----------

Ο *Ερρέρα'* γεννήθηκε στις 9 Μαρτίου του 1981 στη Βίγια Κονστιτουσιόν της Αργεντινής και έχει ύψιος 176 εκ. Ξεκίνησε την επαγγελματική του καριέρα το 1998 από την Μπόκα Τζούνιορς με την οποία κατέκτησε το Πρωτάθλημα Απερτούρα του 1999 και το Κόπα Λιμπερταδόρες του 2001.

Το 2002 αγωνίστηκε με τη μορφή δανεισμού στην Ταγέρες Κόρδομπα και το καλοκαίρι του 2003 αποκτήθηκε από την ιταλική Μεσίνα, η οποία αγωνιζόταν τότε στη **Serie B**.Στη Μεσίνα είχε 7 συμμετοχές πρωτού δοθεί δανεικός αρχικά στην Λουκέζε (ομάδα Γ' Κατηγορίας του ιταλικού πρωταθλήματος) και κατόπιν στην Τσακαρίτα Τζούνιορς.Ήταν μέλος του ρόστερ της Μεσίνα που συμμετείχε στην **Serie A** χωρίς όμως να αγωνιστεί.

Το καλοκαίρι του 2005 ήρθε στην Ελλάδα για λογαριασμό του Ηρακλή στον οποίο παρέμεινε για δύο χρόνια μετρώντας συνολικά 10 τέρματα σε 58 συμμετοχές.Κατά την πρώτη του χρονιά αντιμετώπισε στην αρχή πρόβλημα δυστοκίας,στη συνέχεια όμως πραγματοποίησε καλές εμφανίσεις πετυχαίνοντας 7 τέρματα.Σε αυτό έπαιξε σημαντικό ρόλο η βοήθεια από την ιδιαίτερα φορμαρισμένη εκείνη τη σεζόν μεσαία γραμμή του *γηραιού* που είχε ως μεγάλους πρωταγωνιστές τους Λαγό,Γεωργιάδη και Επαλέ.

Στην δεύτερη σεζόν του στην ομάδα της Θεσσαλονίκης κινήθηκε σε μέτρια επίπεδα,όπως άλλωστε και όλη η ομάδα που απέφυγε τον υποβιβασμό την τελευταία αγωνιστική,ενώ στη συνέχεια αποδεσμεύτηκε από την ομάδα αφού πρώτα ήρθε σε διακανονισμό με τη διοίκηση του συλλόγου για οφειλές προς το πρόσωπό του.

Επόμενος σταθμός της καριέρας του ήταν η Βέροια αν και αρχικά είχε έρθει κοντά σε συμφωνία με τον Ατρόμητο Αθηνών.Από την ομάδα της Ημαθίας αποχώρησε μετά τον υποβιβασμό της στην Β΄Εθνική για να συνεχίσει στον ΟΦΗ.Στην ομάδα του Ηρακλείου παρέμεινε ένα χρόνο καθώς μετά τον υποβιβασμό της ομάδας πληροφορήθηκε από τον πρόεδρο του συλλόγου Φανούρη Βατσινά ότι βρισκόταν εκτός πλάνων. 

Ο **Ερρέρα** ήταν διεθνής στις μικρές εθνικές ομάδες της Αργεντινής.Ήταν μάλιστα μέλος της ομάδας που κατέκτησε το Παγκόσμιο Πρωτάθλημα Νέων του 2000.

Στατιστικά
----------

| Έτος | Σύλλογος | Εμφανίσεις (Γκολ) |
| --- | --- | --- |
| 1998-03 |  Μπόκα Τζούνιορς | 8 (1) |
| 2001-02 |  Ταγέρες (δαν) | 11 (0) |
| 2003-05 |  Μεσίνα | 7 (0) |
| 2004 |  Λουκέζε (δαν) | 4 (0) |
| 2005 |  Τσακαρίτα Τζούνιορς (δαν) | 4 (0) |
| 2005-07 |  Ηρακλής | 58 (10) |
| 2007-08 |  Βέροια | 23 (2) |
| 2008-09 |  ΟΦΗ | 9 (0) |
| 2009 |  Κορονέλ Μπολονιέσι | 9 (4) |
| 2010 |  Σπορτίβο Ιταλιάνο |  ; (4) |

Τίτλοι
------

* **Πρωτάθλημα Απερτούρα**:1999
* **Κόπα Λιμπερταδόρες**:2001
* **Παγκόσμιο Πρωτάθλημα Νέων**:2000

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ ποδοσφαιριστή
* Ο Ερρέρα έλυσε χθες το συμβόλαιο του με τον Ηρακλή
* Στον ΟΦΗ ο Ερρέρα
Χάρτης των κύριων ανέμων της ατμόσφαιρας της Γης. Με μπλε χρώμα απεικονίζονται οι κυρίαρχοι δυτικοί άνεμοι.
Οι **δυτικοί άνεμοι** (αγγλικά *westerlies*) είναι άνεμοι παγκόσμιας κλίματας που γεννιούνται στην υψηλού βαρομετρικού ζώνη υποτροπικής σύγκλισης και έχουν κατεύθυνση τους πόλους, μεταξύ των γεωγραφικών πλατών 30 και 60 και των δύο ημισφαιρίων, στα πλαίσια του κυττάρου Φέρρελ. Στο Βόρειο Ημισφαίριο έχουν κατεύθυνση ΒΑ και μια μέση ταχύτητα 5 έως 6 μποφόρ που τον χειμώνα μπορεί να φτάσει και τα 8 ενώ, αντιστοίχως, στο Νότιο Ημισφαίριο έχουν κατεύθυνση ΝΑ με σχετικά μικρότερες ταχύτητες. Σε μεγάλο βαθμό ακολουθούν την πορεία των θερμών ωκεάνιων ρευμάτων από τα χαμηλότερα γεωγραφικά πλάτη προς τα υψηλότερα, παρακάμπτοντας περιοχές με υψηλό βαρομετρικό όπως τον αντικυκλώνα των Αζόρων και μετριάζουν την δριμύτητα του κλίματος των παραλιακών περιοχών του Βόρειου κυρίως Ημισφαιρίου στα μέσα γεωγραφικά πλάτη. Εντούτοις, χαρακτηρίζονται από έντονη αστάθεια και έντονα καιρικά φαινόμενα, ιδαίτερα μεταξύ του γεωγραφικού πλάτους 40 και 50 αμφότερων ημισφαιρίων.

Παραπομπές
----------

1. ↑  VV. AA. (2016): *The Dictionary of Physical Geography*, επιμέλεια David S.G. Thomas, 4η έκδ. Wiley-Blackwell, *S.v.* «westerlies», σελ. 570
Το ***Κόκκινο Σπουργίτι*** (αγγλικά: *Red Sparrow*‎) είναι ταινία περιπέτειας και θρίλερ αμερικανικής παραγωγής του 2018. Σκηνοθετήθηκε από τον Φράνσις Λόρενς και είναι βασισμένη στην ομότιτλη νουβέλα του Τζάστιν Χέιθ του 2013. Πρωταγωνιστούν οι Τζένιφερ Λόρενς, Τζόελ Έτζερτον, Ματίας Σένερτς, Σαρλότ Ράμπλινγκ, Μαίρη Λουίζ Πάρκερ και Τζέρεμι Άιρονς. Η ταινία διηγείται την ιστορία μίας Ρωσίδας, υπάλληλο σε γραφείο πληροφοριών, η οποία αναγκάζεται να έρθει σε επαφή με έναν πράκτορα της CIA με σκοπό να ανακαλύψει την πραγματική του ταυτότητα και να ξεσκεπάσει έναν τυχόν κατάσκοπο που απειλεί τη Ρωσία.

Η πρεμιέρα της ταινίας έγινε στο διαδραστικό μουσείο της Ουάσιγκτον στις 15 Φεβρουαρίου 2018 και κυκλοφόρησε στην Αμερική στις 2 Μαρτίου 2018. Η ταινία είχε έσοδα 148 εκατομμύρια δολάρια παγκοσμίως και έλαβε διάφορες κριτικές όπως ότι είχε περισσότερο στυλ παρά περιεχόμενο ενώ παράλληλα επικρίθηκε το γεγονός ότι σε σχέση με τη διάρκεια της ταινίας υπερπροβλήθηκε η βία και το σεξουαλικό περιεχόμενό της. Ωστόσο οι κριτικές αυτές επαίνεσαν τις υποκριτικές ικανότητες της Τζένιφερ Λόρενς.

Πλοκή
-----

Στη σύγχρονη Ρωσία, η πρωταγωνίστρια της ταινίας Dominika Egorova είναι μία γνωστή μπαλαρίνα, η οποία υποστηρίζει οικονομικά την άρρωστη μητέρα της. Ωστόσο ένας σημαντικός τραυματισμός τερματίζει την καριέρα της ως μπαλαρίνα. Μετά τον τραυματισμό ο θείος της την προσεγγίζει ώστε να της προσφέρει δουλεία στο γραφείο πληροφοριών το οποίο δουλεύει ο ίδιος. Η Dominica αποδέχεται την προσφορά του θείου της, η οποία προϋποθέτει να αποπλανήσει έναν Ρώσο πολιτικό με αντάλλαγμα να πληρωθούν τα ιατρικά έξοδα της άρρωστης μητέρας της. Το σχέδιο όμως δεν πάει όπως είχε προγραμματιστεί καθώς ο Ρώσος πολιτικός τη βιάζει, πριν τελειώσει την πράξη του ένας άλλος πράκτορας πληρωμένος από τον θείο της Dominica σκοτώνει εν ψυχρώ τον Ρώσο πολιτικό. Έτσι η πλοκή αλλάζει καθώς ο θείος της της δίνει μια επιλογή είτε να δουλέψει ξανά ως πράκτορας στο γραφείο πληροφοριών είτε να δολοφονηθεί επειδή είναι μάρτυρας στη δολοφονία του Ρώσου πολιτικού.

Η Dominika χωρίς να έχει άλλη επιλογή δέχεται την πρόταση του θείου της και αποστέλνεται για εξάσκηση ώστε να γίνει μια πράκτορας, η οποία θα είναι ικανή να αποπλανεί τους στόχους της. Η Dominika τελειώνει την εξάσκησή της παρόλο την τριβή με τους δασκάλους της και αποστέλνεται στη Βουδαπέστη. Από εκεί ξεκινάει και η προσπάθεια της Dominika να ανταπεξέλθει στη δουλειά που της ανατέθηκε ενώ παράλληλα προσπαθεί να διασφαλίσει με όποιον τρόπο μπορεί την ασφάλεια της ίδιας αλλά και της μητέρας της. Το έργο τελειώνει με μία συνταρακτική ανατροπή η οποία χτίζεται σε όλη τη διάρκεια του έργου χωρίς όμως να γίνεται αντιληπτή από τους θεατές.

Παραπομπές
----------

1. 1 2 3 4 5 6  (Τσεχικά) *Česko-Slovenská filmová databáze*. 2001.
2. ↑  (Αγγλικά) *Internet Movie Database*. www.imdb.com/title/tt2873282/releaseinfo. Ανακτήθηκε στις 18  Ιουλίου 2017.
3. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
4. ↑  (Αγγλικά) *Internet Movie Database*. www.imdb.com/title/tt2873282/releaseinfo. Ανακτήθηκε στις 22  Απριλίου 2022.
5. 1 2  Jean David Blanc: (Γαλλικά) *AlloCiné*.
Για άλλες χρήσεις, δείτε: Αστέρας (αθλητικός σύλλογος).

Ο **Α.Π.Ο. Αστέρας Αμπελοκήπων** είναι ποδοσφαιρικός σύλλογος με έδρα τους Αμπελόκηπους του Δήμου Αμπελοκήπων - Μενεμένης στη Θεσσαλονίκη. Επίσημο έτος ίδρυσης του συλλόγου είναι το 1961 και έχει χρώματα το κόκκινο και το άσπρο. Αποτελεί μέλος της Ε.Π.Σ. Μακεδονίας. Υψηλότερη διάκριση του συλλόγου είναι οι συμμετοχές του στα πρωταθλήματα της Γ' Εθνικής και Δ' Εθνικής κατηγορίας. Έδρα του αποτελεί το Δημοτικό Γήπεδο Αμπελοκήπων.

Ιστορικό
--------

Ο Αστέρας Αμπελοκήπων ιδρύθηκε το 1961. Το 1981-82 κατέκτησε το πρωτάθλημα της Β' Ε.Π.Σ. Μακεδονίας, ανεβαίνοντας στην κατηγορία της Α' Ε.Π.Σ. Μακεδονίας, όπου αγωνίστηκε μέχρι το 1986, ύστερα, το 1986-87 κατέκτησε το πρωτάθλημα, και ανέβηκε στην Δ' Εθνική, όπου το 1987-88 κατέκτησε το πρωτάθλημα στον 2ο όμιλο και την άνοδο στην Γ' Εθνική. Στο πρωτάθλημα της Γ' Εθνικής κατηγορίας αγωνίστηκε 6 συνεχείς χρονιές, από τη σεζόν 1988-89 μέχρι και τη σεζόν 1993-94, όποτε και υποβιβάστηκε. Τη σεζόν 1994-95 αγωνίστηκε στην Δ' Εθνική, βιώνοντας έναν ακόμα υποβιβασμό, για το τοπικό πρωτάθλημα της Μακεδονίας.

Το 1999 συγχωνεύτηκε με την Α.Ε. Αμπελοκήπων και τους Αετούς Αμπελοκήπων και δημιουργήθηκε ο Α.Σ. Αμπελόκηποι. Το 2003 ο Αστέρας Αμπελοκήπων επανασυστάθηκε και από τη σεζόν 2003-04 εντάχθηκε εκ νέου στα πρωταθλήματα της Ε.Π.Σ Μακεδονίας, ξεκινώντας από την Γ' Κατηγορία. Σήμερα αγωνίζεται στη Α’ κατηγορία της Ε.Π.Σ. Μακεδονίας.

Ακαδημίες
---------

Ο Αστέρας Αμπελοκήπων διαθέτει ακαδημίες **που στελεχώνουν νεαροί ποδοσφαιριστές.** Τα τμήματα της Κ17 και Κ15 αγωνίζονται στη Ε.Π.Σ. Μακεδονίας στα πρωταθλήματα των αντίστοιχων ηλικιών.

Στο παρελθόν, **η Κ17 των ερυθρόλευκων** είχε κάνει ένα φανταστικό ταξίδι στο πρωτάθλημα της. Πιο συγκεκριμένα την σεζόν **2017-18** είχε κάνει μια τρομερή πορεία εώς τον τελικό του κυπέλλου της Ε.Π.Σ. Μακεδονίας στα πρωταθλήματα των υποδομών Κ17. Στον τελικό όμως για κακή της τύχη βρήκε στον δρόμο της την ακαδημία του Π.Α.Ο.Κ. αλλά **ηττήθηκε με σκορ 3-0**.

Παραπομπές
----------

1. ↑  ΑΘΛΗΤΙΚΟΙ ΣΥΛΛΟΓΟΙ Αρχειοθετήθηκε 2014-10-27 στο Wayback Machine. ampelokipi-menemeni.gr
2. ↑  Greece - List of Fourth Level Final Tables, 1987/88, rsssf.com
3. ↑  Greece - List of Third Level Final Tables, rsssf.com
4. ↑  Greece - List of Fourth Level Final Tables, 1994/95, rsssf.com
5. ↑  ΑΣΤΕΡΑΣ ΑΜΠΕΛΟΚΗΠΩΝ, proowebfanzine.wordpress.com
6. ↑  «epsm.gr». Αρχειοθετήθηκε από το πρωτότυπο στις 29 Σεπτεμβρίου 2017. Ανακτήθηκε στις 11 Απριλίου 2018.
7. ↑  «ΕΝΩΣΗ ΠΟΔΟΣΦΑΙΡΙΚΩΝ ΣΩΜΑΤΕΙΩΝ ΜΑΚΕΔΟΝΙΑΣ». *epsm.gr*. Ανακτήθηκε στις 16 Δεκεμβρίου 2023.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Προφίλ του συλλόγου στο Facebook
Ο ***Δημήτρης Κουκουλίτσιος*** (Λάρισα, 1960 - Θήβα, 6 Σεπτεμβρίου 1979)  ήταν Έλληνας ποδοσφαιριστής και ένα από τα μεγαλύτερα ταλέντα της δεκαετίας του 1970. Στην επαγγελματική του καριέρα αγωνίστηκε μόνο για την ομάδα της πατρίδας του την ΑΕΛ από το 1975 έως το 1979. Έγινε επαγγελματίας στην νεαρή ηλικία των 15 ετών και πήρε μέρος σε 119 αγώνες, σημειώνοντας 22 γκολ. Κατά τη διάρκεια αυτής της περιόδου, ήταν μέλος των εθνικών ομάδων U-17, U-19 και U-21 της Ελλάδας.

Βιογραφία
---------

Ο Δημήτρης Κουκουλίτσιος άρχισε να παίζει επαγγελματικά ποδόσφαιρο σε ηλικία μόλις 15 ετών στη Λάρισα και έγινε αρχηγός της Εθνικής ομάδας Νέων που το 1978 κέρδισε το Βαλκανικό Κύπελλο μέσα στη Τουρκία. Συνήθως αγωνιζότανε στη θέση του ακραίου ή μέσου επιθετικού.

Ο Κουκουλίτσιος πέθανε σε αυτοκινητιστικό δυστύχημα στη Θήβα στις 6 Σεπτεμβρίου 1979 σε ηλικία 19 ετών, μαζί με τον συμπαίκτη του Δημήτρη Μουσιάρη, ο οποίος ήταν και ο οδηγός του αυτοκινήτου την μέρα που έγινε το δυστύχημα. Στο αυτοκίνητο επίσης επέβαινε και ο Γιάννης Βαλαώρας  ο οποίος επέζησε και έγινε ένας από τους καλύτερους ποδοσφαιριστέςς όλων των εποχών της ΑΕΛ.

Προς τιμήν των δύο αδικοχαμένων ποδοσφαιριστών της ΑΕΛ, ο Δήμος Λαρισαίων διοργανώνει επί αρκετά χρόνια το ποδοσφαιρικό τουρνουά, «Κουκουλίτσιος-Μουσιάρης», ενώ το γήπεδο που έχει έδρα ο Τοξότης Λάρισας ο οποίος αγωνίζεται στα τοπικά ερασιτεχνικά πρωταθλήματα της ΕΠΣ Λάρισας. πήρε την ονομασία των δύο παιδιών «Δημήτρη Κουκολίτσιου-Δημήτρη Μουσιάρη».

Παραπομπές
----------

1. 1 2  «*Οι διεθνείς ποδοσφαιριστές της Λάρισας, Δημήτρης Μουσιάρης και Δημήτρης Κουκουλίτσιος, χάνουν τη ζωή τους σε δυστύχημα στην εθνική οδό. Από θαύμα σώθηκε ο Γιάννης Βαλαώρας...*». mixanitouxronou.gr. Ανακτήθηκε στις 11 Φεβρουαρίου 2020.
2. ↑  «*Οι δύο αδικοχαμένοι «Δημήτρηδες» της ΑΕΛ*». eleftheria.gr. Ανακτήθηκε στις 11 Φεβρουαρίου 2020.
3. ↑  «*Το γήπεδο «Κουκουλίτσιος-Μουσιάρης» της ΕΠΣ Λάρισας (Χάρτης)*». epslarissas.gr. Ανακτήθηκε στις 11 Φεβρουαρίου 2020.
Η **Αρχάβη** (τουρκικά: Arhavi· λαζικά και γεωργιανά: არქაბი) είναι πόλη στην Επαρχία Αρτβίν η οποία βρίσκεται στην Περιοχή Μαύρης Θάλασσας της Τουρκίας. Είναι η έδρα του ομώνυμου διαμερίσματος. Έχει πληθυσμό 17.558 κατοίκους (2022), καθιστώντας τον τον τρίτο πολυπληθέστερο δήμο στην Επαρχία Αρτβίν. Οι Λαζοί αποτελούν μεγάλη μερίδα του πληθυσμού. Το έδαφος είναι λοφώδες και ορεινό. Η περιοχή του κέντρου της πόλης είναι περίπου 6 τετραγωνικά χιλιόμετρα. Το μήκος της ακτής είναι περίπου 10 χλμ. Η Αρχάβη είναι γνωστότερη για το Φεστιβάλ Πολιτισμού και Τέχνης που εορτάζεται από το 1973.

Παραπομπές
----------

1. ↑  İlçe Belediyesi, Turkey Civil Administration Departments Inventory. Retrieved 30 January 2023.
2. ↑  «Population Of Municipalities, Villages And Quarters». TÜIK. Ανακτήθηκε στις 29 Σεπτεμβρίου 2023.
3. ↑  Öztürk suggested it Arhka "antique, old" and Vitse "Former name of neighbour town Fındıklı. Özhan Öztürk. Pontus: Antik Çağ’dan Günümüze Karadeniz’in Etnik ve Siyasi Tarihi Αρχειοθετήθηκε 3 June 2016 στο Wayback Machine. Genesis Yayınları. Ankara, 2011. (ISBN 978-605-54-1017-9) p. 776
Η **Άννα Χατζηαθανασίου** (18 Μαΐου 1979) είναι Ελληνίδα πρωταθλήτρια του καλλιτεχνικού πατινάζ και διεθνής κριτής.

Βιογραφία
---------

Η Αννα Χατζηαθανασίου γεννήθηκε στις 18 Μαΐου 1979 στην Αθήνα. Υπήρξε συνολικά 6 φορές Πανελλήνια Πρωταθλήτρια στις κατηγορίες Novice, Junior και Senior. Εκπροσώπησε την Ελλάδα σε 3 Πανευρωπαϊκά και 2 Παγκόσμια Πρωταθλήματα καθώς και σε πολλούς διεθνείς αγώνες από το 1990 έως και το 2001.

Από το 2006 είναι διεθνής κριτής και από το 2008 έχει διαπιστευθεί ως κριτής της ISU (International Skating Union) έχοντας κρίνει ήδη 3 Παγκόσμια και 2 Πανευρωπαϊκα Πρωταθλήματα.

Βασικός προπονητής της ήταν ο Ρώσος ολυμπιονίκης Vladimir Kovalev. Συνέχισε την αθλητική της εκπαίδευση με προπονητές από την ανατολική Ευρώπη καθώς και με κορυφαίους προπονητές στην Αμερική όπου έκανε την καλοκαιρινή της προετοιμασία. Από την ίδρυση της ομοσπονδίας είναι μέλος της Εθνικής ομάδας.

Έχει υπάρξει δύο φορές λαμπαδηδρόμος, πρώτη φορά το 1996 στον εορτασμό των 100 χρόνων των Ολυμπιακών Αγώνων, καθώς και τον Δεκέμβριο του 2005 ως προτελευταία λαμπαδηδρόμος που μετέφερε την φλόγα μέσα στο στάδιο πάνω σε διάδρομο από πάγο, πριν το άναμμα του βωμού, συνοδευόμενη από την Ολυμπιονίκη Φανή Χαλκιά.

Καθόλη την διάρκεια της αθλητικής της καριέρας, έχει δώσει πολλές συνεντεύξεις στον ημερήσιο τύπο, σε γνωστά ξένα και ελληνικά περιοδικά και στην τηλεόραση. Έχουν γραφτεί για την καριέρα της πολλά αφιερώματα στον ελληνικό αλλά και στον ξένο τύπο.

Πρωτοπήγε σχολείο στην Σχολή Αηδονοπούλου. Ολοκλήρωσε την σχολική της εκπαίδευση στην Ελληνογαλλική Σχολή το 1997. Από το 1998 έως το 2003 σπούδασε στο Αμερικάνικο Κολλέγιο στην Αθήνα Διοίκηση Επιχειρήσεων με εξειδίκευση στο Human Resources Management.

Η επαγγελματική της καριέρα αρχίζει το 2004 με την συνεργασία της σε γνωστή εταιρεία συμβούλων όπου τελεί έως και σήμερα ως εισηγήτρια σε εκπαιδεύσεις προσωπικού σε θέματα επικοινωνίας.

Επιχειρηματικά ασχολείται και με τον χώρο κατασκευής και λειτουργίας παγοδρομίων στην Ελλάδα, με στόχο να αναβαθμίσει και να εξελίξει το άθλημα του Καλλιτεχνικού Πατινάζ στην χώρα μας.

Τα ρεκόρ της
------------

Η Χατζηαθανασίου πήρε χρυσά μετάλλια στο Πανελλήνιο Πρωτάθλημα Καλλιτεχνικού Πατινάζ στην κατηγορία Senior το 1998 και το 1999 και ασημένια μετάλλια στο Πανελλήνιο Πρωτάθλημα το 2000 και το 2001. Χρυσά Μετάλλια είχε κερδίσει επίσης άλλες 4 φορές στις κατηγορίες Novice & Junior.


| Κατάταξη στα κύρια πρωταθλήματα της Διεθνούς Ένωσης Παγοδρομίας (ISU) |
| --- |
|  | 2000 | 2001 |
| **Πανευρωπαϊκό Πρωτάθλημα** |  | 35 |
| **Πανελλήνιο Πρωτάθλημα** | 2 | 2 |

| Κατάταξη σε άλλους διεθνείς αγώνες |
| --- |
|  | Πόλη / Χώρα | Έτος | Θέση |
| **Piruetten** | Hamar | 1998 | 17 |

Παραπομπές
----------

1. ↑  00003188. Ανακτήθηκε στις 27  Απριλίου 2022.
2. 1 2  «Βιογραφικό της αθλήτριας στην ιστοσελίδα της Διεθνούς Ένωσης Παγοδρομίας». Αρχειοθετήθηκε από το πρωτότυπο στις 28 Οκτωβρίου 2003. Ανακτήθηκε στις 24 Ιουλίου 2009.

Εξωτερικοί σύνδεσμοι
--------------------

* Βιογραφικό της αθλήτριας στην ιστοσελίδα της Διεθνούς Ένωσης Παγοδρομίας.
* Βιογραφικό της Αννας Χατζηαθανασίου από την επίσημη προσωπική της ιστοσελίδα.
Η **Ντίβον** (πραγματικό όνομα **Ντέβιν Στράικερ**) είναι Αμερικανίδα ηθοποιός που υποδύεται ερωτικούς ρόλους.

Βιογραφία
---------

Γεννήθηκε στις 28 Μαρτίου 1977 στο Νιού Τζέρσι και μεγάλωσε στο Άλεντάουν της Πενσυλβάνια. Αρχικά εμφανίστηκε ως ερασιτέχνης γυμνή χορεύτρια στο *Al’s Diamond Cabaret* στην Πενσιλβανία για τρία χρόνια. Προωθήθηκε από τον πρώην εραστή της, ο οποίος έστειλε μια ερασιτεχνική ερωτική κασέτα της στην εταιρία Vivid Entertainment. Η εταιρεία την προσέλαβε και της έδωσε αποκλειστική σύμβαση. Στις 12 Μαρτίου 1999 εμφανίστηκε στην εκπομπή του Howard Stern, και γρήγορα έγινε δημοφιλής. Κυκλοφόρησε στο εξώφυλλο πολλών περιοδικών, στο Club και στο Πέντχαουζ), όπου το 2001 εκλέχτηκε μοντέλο Penthouse Pet του έτους 2001. Παρέμεινε δύο χρόνια με την Vivid και από εκεί πήγε για μικρό διάστημα στην Jill Kelly Productions, για να καταλήξει στην Digital Playground, με την οποία κυκλοφόρησε το διαδραστικό DVD της ερωτικής σειράς *Virtual Sex with … Devon*. Η παραγωγή αυτή τιμήθηκε τον Ιανουάριο του 2002 με το βραβείο AVN Award στην κατηγορία καλύτερου διαδραστικού DVD. Ακολούθησαν βραβεύσεις και από Empire και AVR.

Βραβεύσεις
----------

* 2002: *Best Interactive DVD* – AVN Award για το *Virtual Sex With Devon*
* 2002: *Best Interactive DVD* – Empire Award για το *Virtual Sex With Devon*
* 2002: *Best Video* – Nightmoves για το *Devon: Stripped*
* 2003: *Best Actress* – Nightmoves για την ταινία *Rush*
* 2003: *Best Actress* – *Bomis Babe Report*

Παραπομπές
----------

1. ↑  (Αγγλικά) *Internet Movie Database*. nm0222866. Ανακτήθηκε στις 19  Ιουλίου 2016.
2. ↑  Ανακτήθηκε στις 4  Μαρτίου 2021.
3. ↑  Ανακτήθηκε στις 21  Μαΐου 2019.
4. ↑  «2010 Nominee». AVN. 2009.
5. 1 2 3  Profil bei AVN.com
6. 1 2  Συνέντευξη με την Ντίβον στο terababes.com
7. 1 2  Vivid girl Devon was interviewed by Howard Stern last Friday on his radio show, AVN.com
8. ↑  Thomas J. Stanton: Shane's World signs Devon, AVN.com
9. ↑  Frank Majors: Devon Renews Contract With Digital Playground, AVN.com

Εξωτερικοί σύνδεσμοι
--------------------

* παρουσίαση στο iafd